Universitato Gonzaga

Universitato Gonzaga (angle Gonzaga University, akronime GU) ( /ɡənˈzæɡə/) estas privata jezuita universitato en Spokane, Vaŝingtonio, Usono. Ĝi estas akreditita de la Nordokcidenta Komisiono pri Kolegioj kaj Universitatoj. Fondita en 1887 de Joseph Cataldo, Sicilia naskita pastro kaj jezuita misiisto, la universitato estas nomita laŭ la juna jezuita sanktulo Aloysius Gonzaga. La kampuso gastigas 105 konstruaĵojn sur 152 akreoj (62 ha) da herbejo apud la rivero Spokane, en loĝkvartalo duonmejlon (800 m) for de la centro de Spokane. Ĝi estas unu el 28 membroinstitucioj de la Asocio de Jezuitaj Kolegioj kaj Universitatoj de Usono. La universitato donas bakalaŭrajn gradojn, magistrajn gradojn, kaj doktorajn gradojn per sia kolegio kaj ses lernejoj: la Kolegio de Artoj kaj Sciencoj, Lernejo de Komerca Administrado, Lernejo de Edukado, Lernejo de Inĝenierarto kaj Aplikata Scienco, Lernejo de Juro, Lernejo de Flegado kaj Homa Fiziologio, kaj la Lernejo de Gvidado-Studoj. Kadre de la Futbala Mondpokalo 2026 en junio kaj julio 2026 la kampuso en Spokane cetere estas la gastiganta trejna bazo de la egiptia nacia teamo de futbalo. La teamanoj dormas kaj manĝas en hotelo de la proksima urbo Airway Heights. Ekzemplaj studentoj de la universitato Ekzemplaj studentoj de la universitato en ties historio ekzemple estis Bing Crosby kaj lia pli juna frato Bob Crosby, Christine Gregoire kaj Ira Brown. Referencoj Eksteraj ligiloj Oficiala retejo